**RADIONICA ETNOGRAFSKOG FILMA**

**Voditeljica:** Tea Škrinjarić

**Vrijeme održavanja:** 6.-14. kolovoza 2015. (u trajanju od 8 dana)

**Mjesto:** Sisak, Gradski muzej Sisak

**Broj polaznika:** maksimalno 10

**Tehnička oprema:**

 - Računalo/laptop

 - Projektor + projekcijsko platno

 - Ozvučenje

 - Softwer za uređivanje videa

 - Kamera/fotoaparat s mogućnošću video snimanja

 - Stativ

**Tematske cjeline:**

 **1. Uvod u vizualnu antropologiju**

 **2. Povijesni pregled etnografskog filma u svijetu i Hrvatskoj**

 **3. Metodologije etnografskog filma**

 **4. Osnove filmskog izričaja**

 **5. Produkcija kratkog filma**

**Raspored održavanja:**

**Dan 1:**

Polaznici će se upoznati s poviješću etnografskog filma na svjetskoj i nacionalnoj razini, ali i dobiti uvod u vizualnu antropologiju kao poddisciplinu antropologije. Također, polaznicima će biti prikazani praktični primjeri iz vizualne antropologije i etnografskog filma.

Zadatak za Dan 2: Osmisliti ideju za produkciju vlastitog filma (individualno ili grupno); tematski podjeljeno u 2 skupine: A) lokalni zanati B) socijalna problematika u gradu i okolici.

**Dan 2:**

Kroz predavanje o osnovama dokumentarnog filma i upoznavanjem primjenjivanja etnografske metodologije, ali i praktičnim vježbama (ideja, razrada ideje, izrada koncepta, snimanje, montaža), polaznici će biti spremni na samostalnu produkciju kratkometražnog etnografskog filma.

**Dan 3-5:**

Polaznici pojedinačno ili u grupama (ovisno o predznanju i broju prijavljenih polaznika) razrađuju svoje ideje te snimaju film. U procesu snimanja i selekcije snimljenog materijala bit će moguća konzultacija s voditeljicom prema dogovoru (grupno ili pojedinačno).

**Dan 6-7:**

Selekcija snimljenog materijala i montaža, individualno i u suradnji s voditeljicom radionice.

**Dan 8:**

Projekcije filmova koje su polaznici producirali za vrijeme radionice. Projekcije će biti otvorene za javnost, uz mogućnost popratne diskusije polaznika i publike.